**Aiškinamasis raštas**

2018 m. rugsėjo 11 d.

**1. Sprendimo projekto esmė, tikslai ir uždaviniai.**

 Savivaldybės tarybos prašoma pritarti Klaipėdos universiteto senato prašymui įamžinti geografo, buvusio ilgamečio Klaipėdos universiteto rektoriaus Stasio Vaitiekūno atminimą Klaipėdoje.

 **2. Projekto rengimo priežastys ir kuo remiantis parengtas sprendimo projektas.**

 Sprendimo projektas parengtas, atsižvelgus į Klaipėdos universiteto senato 2018-01-31 raštą Nr. 4-330 „Dėl profesoriaus Stasio Vaitiekūno atminimo įamžinimo“ (pridedamas) ir nustatyta tvarka jį apsvarsčius. KU senato rašte apžvelgta prof. Stasio Vaitiekūno mokslinė, pedagoginė ir visuomeninė veikla, jo nuopelnai Lietuvos mokslui, Klaipėdos universitetui ir mūsų miestui bei prašoma šio žymaus žmogaus atminimą įamžinti Klaipėdos universiteto miestelyje, remiant miesto savivaldybei.

 Vadovaujantis Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 patvirtintu Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašu, prašymas buvo svarstytas Žymių žmonių, istorinių datų, įvykių įamžinimo ir gatvių pavadinimų komisijos. Ji 2018 kovo 21 d. posėdžio metu pritarė Stasio Vaitiekūno atminimo amžinimui savivaldybės lėšomis, tai patvirtina komisijos posėdžio protokolo (2018 m. kovo 28 d. Nr. (20.4.)-TAR1-50) išrašas (pridedamas).

**3. Kokių rezultatų laukiama.**

Savivaldybės tarybai pritarus prašymui, bus įamžintas Klaipėdos universitetui ir miestui nusipelniusio žmogaus atminimas.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atminimo lenta (savivaldybės lėšomis) bus gaminama pagal tipinį projektą. Vienos tipinės lentos gamybos ir pakabinimo kaina, nustatyta 2015 m. konkurso būdu – 891,00 Eur. Planuojamas lėšų poreikis 1 atminimo lentos gamybai ir pakabinimui – iki 1000 Eur.

**6. Lėšų poreikis sprendimo įgyvendinimui.**

Lėšos atminimo lentų sukūrimui ir įrengimui yra suplanuotos Kultūros plėtros programos Nr. 8 papriemonėje 01.01.08.01 *Nusipelniusių žymių žmonių pagerbimas ir istorinių įvykių, vietų bei asmenybių atminimo įamžinimas*.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – Klaipėdoje bus įamžintas žymaus žmogaus atminimas.

Neigiamų pasekmių nenumatoma.

Pridedama – Rengimo medžiaga (3 lapai):

1. Klaipėdos universiteto senato 2018-01-31 raštas Nr. 4-330 (1 lapas);
2. Žymių žmonių, istorinių datų, įvykių įamžinimo ir gatvių pavadinimų komisijos posėdžio protokolo (2018 m. kovo 28 d. Nr. (20.4.)-TAR1-50) išrašas (2 lapai).

Kultūros skyriaus vyr. specialistė,

atliekanti Kultūros skyriaus vedėjos funkcijas Kristina Skiotytė-Radienė

V. Pakalniškis, 39 61 75